CELEX: 31989D0076
Language: el
Date: 1988-12-23 00:00:00
Title: 89/76/ΕΟΚ: Απόφαση της Επιτροπης της 23ης Δεκεμβρίου 1988 για την έγκριση προγράμματος σχετικά με τη βελτίωση των συνθηκών εμπορίας και μεταποίησης των οπωροκηπευτικών στο Hessen σύμφωνα με τον κανονισμό (ΕΟΚ) αριθ. 355/77 του Συμβουλίου

Avis juridique important

|

31989D0076

89/76/ΕΟΚ: Απόφαση της Επιτροπης της 23ης Δεκεμβρίου 1988 για την έγκριση προγράμματος σχετικά με τη βελτίωση των συνθηκών εμπορίας και μεταποίησης των οπωροκηπευτικών στο Hessen σύμφωνα με τον κανονισμό (ΕΟΚ) αριθ. 355/77 του Συμβουλίου  

Επίσημη Εφημερίδα αριθ. L 030 της 01/02/1989 σ. 0071 - 0071

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 23ης Δεκεμβρίου 1988  για την έγκριση προγράμματος σχετικά με τη βελτίωση των συνθηκών εμπορίας και μεταποίησης των οπωροκηπευτικών στο Hessen σύμφωνα με τον κανονισμό (ΕΟΚ) αριθ. 355/77 του Συμβουλίου  (Το κείμενο στη γερμανική γλώσσα είναι το μόνο αυθεντικό)  (89/76/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 355/77 του Συμβουλίου της 15ης Φεβρουαρίου 1977 περί κοινής δράσεως για τη βελτίωση των συνθηκών μεταποιήσεως και εμπορίας των γεωργικών προϊόντων και των προϊόντων αλιείας (1), όπως τροποποιήθηκε τελευταία από τον κανονισμό (ΕΟΚ) αριθ. 1760/87 (2), και ιδίως το άρθρο 5,  Εκτιμώντας:  ότι η κυβέρνηση της Ομοσπονδιακής Δημοκρατίας της Γερμανίας ανακοίνωσε στις 11 Σεπτεμβρίου 1987 ένα πρόγραμμα για τη βελτίωση των συνθηκών εμπορίας και μεταποίησης των οπωροκηπευτικών στο Hessen, το οποίο συμπλήρωσε στις 24 Αυγούστου 1988 με επιπλέον στοιχεία·  ότι το πρόγραμμα αυτό αποσκοπεί στον εκσυγχρονισμό και την ορθολογική οργάνωση της εναποθήκευσης, της συσκευασίας και της εμπορίας καθώς και της μεταποίησης των οπωροκηπευτικών· ότι σκοπός του προγράμματος αυτού είναι η ενίσχυση της ανταγωνιστικότητας του τομέα αυτού και η βελτίωση της ποιότητας των προϊόντων του· ότι το ανωτέρω πρόγραμμα αποτελεί, ως εκ τούτου, ένα πρόγραμμα κατά την έννοια του άρθρου 2 του κανονισμού (ΕΟΚ) αριθ. 355/77·  ότι το πρόγραμμα περιέχει επαρκώς τα στοιχεία που αναφέρονται στο άρθρο 3 του κανονισμού (ΕΟΚ) αριθ. 355/77 και τα οποία αποδεικνύουν ότι οι στόχοι που αναφέρονται στο άρθρο 1 του κανονισμού αυτού μπορούν να επιτευχθούν όσον αφορά τη μεταποίηση και την εμπορία οπωροκηπευτικών στο Hessen· ότι η προβλεπόμενη προθεσμία για την εκτέλεση του προγράμματος δεν υπερβαίνει το χρονικό διάστημα που αναφέρεται στο άρθρο 3 παράγραφος 1 στοιχείο ζ) του κανονισμού αυτού·  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Γεωργικών Διαρθρώσεων,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Εγκρίνεται το πρόγραμμα σχετικά με τη βελτίωση των συνθηκών εμπορίας και μεταποίησης των οπωροκηπευτικών στο Hessen, το οποίο διαβιβάστηκε στις 11 Σεπτεμβρίου 1987 σύμφωνα με τον κανονισμό (ΕΟΚ) αριθ. 355/77 και συμπληρώθηκε στις 24 Αυγούστου 1988 από την κυβέρνηση της Ομοσπονδιακής Δημοκρατίας της Γερμανίας.  Άρθρο 2  Η παρούσα απόφαση απευθύνεται στην Ομοσπονδιακή Δημοκρατία της Γερμανίας.  Βρυξέλλες, 23 Δεκεμβρίου 1988.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 51 της 23. 2. 1977, σ. 1.  (2) ΕΕ αριθ. L 167 της 26. 6. 1987, σ. 1.